**NADA JELIČIĆ**

**I.F. BIUNDOVIĆA 2**

**21450 Hvar**

**OIB: 59406654399**

**RNO: 01011577969**

Nezavisna vijećnica u Gradskom vijeću Grada Hvara, Kandidacijska lista grupe birača – nositeljica liste: Nada Jeličić

**PROGRAM RADA ZA MANDATNO RAZDOBLJE 2013.-2017.**

Program rada za mandatno razdoblje 2013.-2017. godine, kao nezavisne članice Gradskog vijeća Grada Hvara, izabrane s Kandidacijske liste grupe birača – nositeljice liste: Nade Jeličić

**OPĆI DIO – PROGRAM RADA NA RAZINI GRADSKOG VIJEĆA**

Gradsko vijeće predstavničko je tijelo građana i tijelo lokalne samouprave, koje donosi odluke i akte u okviru prava i dužnosti Grada Hvara, te obavlja i druge poslove u skladu sa Ustavom, zakonom i Statutom.

 Kao gradska vijećnica sudjelujem u radu Gradskog vijeća i u moje opće poslove ubrajaju se svi poslovi Gradskog vijeća koje donosi:

* Statut Grada,
* Poslovnik o radu,
* proračun i odluku o izvršenju proračuna,
* godišnje izvješće o izvršenju proračuna,
* odluku o privremenom financiranju,
* nadzire ukupno materijalno i financijsko poslovanje Grada Hvara,
* odluku o promjeni granice Grada Hvara,
* donosi odluku o pristupanju izradi prostornih planova kao i njihovih izmjena i dopuna, te, nakon provedene procedure, iste usvaja,
* odluku o uvjetima, načinu i postupku gospodarenja nekretninama u vlasništvu Grada, u skladu sa zakonom,
* odlučuje o stjecanju i otuđenju pokretnina i nekretnina Grada Hvara čija ukupna vrijednost prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju pokretnina i nekretnina, odnosno čija je pojedinačna vrijednost veća od 1.000.000 kuna,
* uređuje ustrojstvo i djelokrug upravnih odjela i službi,
* donosi odluku o kriterijima za ocjenjivanje službenika i načinu provođenja ocjenjivanja,
* odlučuje o prijenosu i preuzimanju osnivačkih prava u skladu sa zakonom,
* donosi odluku o osnivanju i prestanku javnih ustanova, ustanova, trgovačkih društava i drugih pravnih osoba, za obavljanje gospodarskih, društvenih, komunalnih i drugih djelatnosti od interesa za Grad, te odlučuje o njihovim statusnim promjenama i preoblikovanjima u skladu sa zakonom,
* daje prethodne suglasnosti na statute ustanova, ukoliko zakonom ili odlukom o osnivanju nije drugačije propisano,
* odlučuje o stjecanju i prijenosu (kupnji i prodaji) dionica odnosno udjela u trgovačkim društvima ako zakonom, nije drugačije riješeno,
* odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Grada i o davanju suglasnosti za zaduživanje ustanova kojih je osnivač Grad,
* donosi odluke o potpisivanju sporazuma o suradnji s drugim jedinicama lokalne samouprave, u skladu sa općim aktom i zakonom,
* raspisuje lokalni referendum,
* bira i razrješava predsjednika i potpredsjednike Gradskog vijeća,
* bira i razrješava predsjednike i članove radnih tijela Gradskog vijeća,
* odlučuje o davanju koncesija kad je to određeno zakonom,
* odlučuje o pokroviteljstvu,
* donosi odluku o kriterijima, načinu i postupku za dodjelu javnih priznanja i dodjeljuje javna priznanja,
* imenuje i razrješava i druge osobe određene zakonom, ovim Statutom i posebnim odlukama Gradskog vijeća,
* donosi odluke i druge opće akte koji su mu stavljeni u djelokrug zakonom i podzakonskim aktima.

**POSEBNI DIO – PROGRAM AKTIVNOSTI IZ SAMOUPRAVNOG DJELOKRUGA**

 Vezano za samoupravni djelokrug  nezavisna vijećnica obavlja poslove lokalnog značaja kojima se neposredno ostvaruju potrebe građana, a nisu Ustavom ili zakonom dodijeljeni državnim tijelima, te su vezani za aktivnosti poticanja, te stvaranja uvjeta u raznim područjima života građana grada Hvara.

**Nezavisna lista -** **Kandidacijska lista grupe birača – nositeljica liste: Nada Jeličić, a time i nezavisna  vijećnica Nada Jeličić u mandatu 2013.-2017g. ( program je istovjetan za svaku pojedinačnu godinu) posebno se zalaže za**:

* **vjerodostojnost,ozbiljnost i odgovornost** za javno izgovorenu riječ i djela koja je slijede, realnost u pristupu, predan i ozbiljan rad i pravodobno informiranje javnosti o svim bitnim pitanjima.
* **rad na općem dobru** i stavljanje interesa Grada i građana iznad svih drugih interesa.
* **kvartalno informiranje** naših građana o djelovanju Gradskog vijeća i odlukama koje se donose, te o njihovom provođenju putem klasičnih i novih medija, te javnih tribina.
* **suradničku(participativnu) demokraciju** koja pridonosi oblikovanju aktivnih i svjesnih građana.
* **aktivnije uključivanje mladih u javni život grada preko Gradskog savjeta mladih** Grada Hvara kao savjetodavnog tijela Gradskog vijeća.
* **dovršenje i provođenje strategije razvoja** Grada Hvara u kojem će biti razrađen koncept razvoja turizma koji će osigurati pretpostavke za uspostavljanje trajne privlačnosti grada kao turističke destinacije i poboljšavanje njegove konkurentske sposobnosti na međunarodnom turističkom tržištu, omogućavajući kontinuirani rast blagostanja stanovnika i korištenje resursne osnove na načelima održivog razvoja.
* **povezivanje** turističkih zajednica na razini cijelog otoka radi zajedničkog nastupa prema emitivnim tržištima. U taj proces uključiti sve relevantne gospodarske subjekte otoka, hotelijere, obrtnike, iznajmljivače i dr.
* **uključivanje u turističke tijekove** i sva naselja koja pripadaju gradu Hvaru, koja sa svojim prirodnim, kulturološkim i drugim atraktivnostima moraju postati sastavni dio turističkog proizvoda, koja će svaki gost željeti posjetiti. U mnoštvu istovrsne i jednolične ponude valja pronaći nešto po čemu će svako naselje postati jedinstveno u svojoj ponudi.
* **orijentaciju** ka ruralnom turizmu preko Etno Eko sela.
* **poticanje** razvojazdravstvenih i rekreativnih sadržaja u turizmu, kongresnog , eko turizma .
* **osnivanje** kompetentnog managementa u kulturi koji bi objedinio i definirao upravljanje svim kulturnim dobrima u cilju implementacije u turističku ponudu.
* **odvajanje od županijskog, osnivanje i izgradnja hvarskog Doma zdravlja**  koji bi u svom sastavu imao obiteljsku (opću) medicinu, stomatološku zdravstvenu zaštitu, zdravstvenu zaštitu žena, dojenčadi i predškolske djece i starijih osoba, zaštitu mentalnog zdravlja i patronažnu zdravstvenu zaštitu, medicinu rada, zdravstvenu njegu, palijativnu skrb bolesnika, laboratorijsku, radiološku i drugu dijagnostiku
* **vraćanje hitne medicinske pomoći i fizikalne terapije**
* **izgradnju Doma za starije i nemoćne osobe** Dom za starije i nemoćne
* **servis za starije i nemoćne** u njihovim kućama.
* **razvoj zdravstvenog turizma** ( postojeći Dom zdravlja preurediti i prenamijeniti u tu svrhu) putem talasoterapije ( terapija na bazi tople morske vode) koja čini osnovu zdravstvenog turizma na moru, zatim medicinski programirani aktivni odmor i wellness ( aromaterapije, morski ekstrakti, autohtona esencijalna ulja i ekstrakti autohtonih ljekovitih bilja u kombinaciji sa zdravom hranom).
* **povećanje naknade za novorođenu djecu** s progresivnim rastom za drugo, treće i svako sljedeće dijete
* **iskorištavanje** **financijskih i poslovnih prilika koje nam se otvaraju kroz EU** **fondove**a kojima bi se mogli financirati mnogi projekti, spomenici, zgrade i prostori od značaja za grad (Fortica, Arsenal, Sv Marko, Pjaca, Veneranda, palača Vukašinović, Knjižnica – Multimedijalni centar, Sportski centar, Starački dom)
* **ulaganje u edukaciju ljudskog potencijala** radi stjecanja potrebnih znanja za efikasno povlačenje sredstava iz EU fondova
* **osiguranje stavke u proračunu za pripremu i provedbu projekata** EU fondova, tehničke pomoći i sufinanciranja razvojnih projekata.
* **izgradnju Srednje škole Hvar** po već gotovom projektu, kao i igralište uz zgradu Osnovne škole
* **adekvatno privremeno rješenje za smještaj Gradske knjižnice** smatramo prioritetom i imamo nekoliko alternativa od kojih ćemo optimalnu odabrati uz suradnju Partnerskog odbora.
* **planiranje sportskog centra** na poziciji kod teniskih terena i definiranje modela financiranja.
* **realizaciju projekta** - **Multimedijalni centar** koji bi osigurao društvene prostorije za građane svih dobnih skupina, kino dvoranu i prostor za Knjižnicu.
* **zalaganje i sudjelovanje u radu ureda LAG-a ŠKOJI** i putem istog poticanje projekata za male i srednje poduzetnike i one u funkciji javno privatnog partnerstva , poljoprivrednike, za projekte podizanja kvalitete života i jačanja udruga, za projekte od važnosti za grad u domeni manjih infrastrukturnih zahvata (protupožarni putevi, fekalna odvodnja, nerazvrstane ceste i slično)
* **komunikaciju** sa građanima Grada Hvara i artikuliranje njihovih problema kroz pitanja vijećnika na sjednicama Gradskog vijeća Grada Hvara.
* **djelovanja** kroz održavanje skupova, tribina i prigodnih domjenaka, a sve u cilju promicanja i ostvarivanja programskih ciljeva za razdoblje 2013.-2017.
* **političku promidžbu i djelovanja** kroz tiskanje letaka, brošura i oglašavanje u medijima, a sve u cilju promicanja i ostvarivanja programskih ciljeva za mandatno razdoblje 2013.-2017 godine
* **odlaske** na seminare, savjetovanja i simpozije radi kvalitetnog educiranja u svrhu kompetentnijeg političkog djelovanja

 **Posebno je važno ojačati kapacitete organizacija za osmišljavanje projektnih ideja, ispunjavanje detaljnih projektnih prijava, učinkovitu provedbu projekata te stvaranje partnerske i informacijske mreže za uspješno** upravljanje EU projektima.

 Nezavisna vijećnica

 Nada Jeličić